Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 588/11/6613	Žiar nad Hronom, 6.3.2012
EEČ : 2-52-33-2012

U Z N E S E N I E

Trestná vec:	obvinený XXXXX a spol. 
Prečin:	neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov, v spolupáchateľstve podľa § 20 Trestného zákona

Rozhodol: 	prokurátorka Okresnej prokuratúry Žiar nad Hronom
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
Ako konatelia  XXXXX XXXXX, XXXXX nezabezpečili odvádzanie dane a poistného za zamestnancov, pričom tieto prostriedky boli zamestnancom zo mzdy zrazené, čím im vznikol dlh voči Sociálnej poisťovni, pobočka XXXXX, XXXXX, za obdobie 6,7,8,12/2009 a 1,2/2010 v celkovej výške 852,80,-€.
Právna veta:
lebo zanikla trestnosť činu
Odôvodnenie:

V priebehu vyšetrovania boli vypočutí obv. XXXXX obv. XXXXX, svedkyňa - poškodená XXXXX, podľa § 142 ods. 1 Trestného poriadku bol do konania pribratý znalec XXXXX za účelom vypracovania znaleckého posudku.

XXXXX  uviedol, že je stále  konateľom spoločnosti XXXXX, pričom konateľom je spoločne s obv. XXXXX. Podnikali spolu v odbore kontrola originality vozidiel a za obdobie jún až august, november, december 2009, ďalej január až december 2010 a január až marec 2011, neodvádzali odvody do sociálnej poisťovne za zamestnancov, pretože firma nedokázala vyrobiť taký zisk, aby bolo možné zaplatiť odvody. Je si vedomý dlhu voči sociálnej poisťovni a tento sa bude snažiť čo najskôr uhradiť.

XXXXX uviedol, že je konateľom XXXXX pričom podnikal spoločne s obv. XXXXX v odbore kontrola originality vozidiel. Ďalej uviedol, že je pravdou, že za obdobie  jún až august, november, december 2009,  január až december 2010 a január až marec 2011, neodvádzali odvody do sociálnej poisťovne za zamestnancov, pretože firma nedokázala vyrobiť taký zisk, aby bolo možné zaplatiť odvody.  Je si vedomý dlhu voči sociálnej poisťovni a tento sa bude snažiť spoločne s obv. XXXXX, čo najskôr uhradiť.

Svedkyňa - poškodená XXXXX uviedla, pracuje ako vedúca oddelenia vymáhania pohľadávok v pobočke Sociálnej poisťovne XXXXX Čo sa týka daňového subjektu XXXXX , XXXXX, tak uvedený daňový subjekt bol ako zamestnávateľ registrovaný v sociálnej poisťovni od 15.06.2008 ako platiteľ sociálneho poistenia. Odhlásenie prebehlo ku dňu 30.06.2011. Od 15.06.2008 bol tento subjdekt povinný predkladať mesačné výkazy poistného a príspevkov za svojich zamestnacov a podľa nich a odvádzať poistné za obdobie 06-08/2009, 11,12/2009, 01-12/2010 a 01-03/2011.Poistné však sociálnej poisťovni neodviedli a vznikol im dlh na poistnom za zamestnancov v celkovej výške 2.510,19 €. Dlžné poistné je vymáhané cez súdneho exekútora, pričom tento už vymohol čiastku 243,46 € a celkový dlh na poistnom za zamestnancov tak činí čiastku 2.263,73 €.

Zo znaleckého posudku  č. 38/2011 XXXXX z odboru ekonómie a managmentu odvetvie účtovníctvo a daňovníctvo vyplýva, že v roku 2010 a v roku 2011 bola XXXXX. platobne neschopná. Od júna 2009 prestala spoločnosť hradiť odvody do sociálnej poisťovne a od marca 2010 prestala uhrádzať aj mzdy zamesnancom, pričom do februára 2010 mala finančné prostriedky na to, aby bola reálne schopná platiť odvody do sociálnej poisťovne. Spoločnosť vynakladala finančné prostriedky len v súvislosti s podnikaním a od marca 2010 spoločnosť vykazovala straty.Od júla 2009 do februára 2010 boli mzdy vyplatené a došlo k zrazeniu dane a poistného z vyplatených miezd.

	Z listinných dôkazov zadovážených do spisu a to z úhrady poistného do pokladne Sociálnej poisťovne pobočka XXXXX zo dňa 17.02.2010, ako aj z príjmového pokladničného dokladu číslo 26000996 vyplýva, že platiteľpoistného XXXXX, XXXXX, zaplatil dňa 17.02.2012 poistné za  zamestnancov za obdobie 06-08, 12/2009, 01, 02/2010 vo výške 852,80 €.

Podľa § 86 písm. e/  Trestného zákona trestnosť trestného činu neodvedenia dane a poistného podľa § 277 alebo nezaplatenia dane a poistného podľa § 278 zaniká, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

Nakoľko splatná daň a jej príslušenstvo boli v plnej výške uhradené dňa 17.02.2012  a  preštudovanie vyšetrovacieho spisu  bolo až dňa 24.02.2012, boli splnené podmienky účinnej ľútosti v zmysle  § 86 písm. e/ Trestného zákona.

Na základe týchto skutočností som rozhodla tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Valentová
prokurátorka